thirimanne gets monkey off his back with the help of dhawan
తిరిమాన్నె రెండేళ్ల కష్టాలు తీర్చిన సాటి లెఫ్ట్ హ్యాండర్!
కోల్‌కతా టెస్టుతో తిరిమాన్నెను రెండేళ్లుగా వేధిస్తోన్న సమస్యలకు సాటి లెఫ్ట్ హ్యాండర్ పరిష్కారం చూపాడు.
TNN | Updated:
Nov 18, 2017, 07:21PM IST
కోల్&zwnj;కతా టెస్టులో తొలి ఇన్నింగ్స్&zwnj;లో అష్ట కష్టాలు పడి భారత్ 172 పరుగులు చేసింది. బదులుగా మూడో రోజు ఆట ముగిసే సమయానికి శ్రీలంక 4 వికెట్ల నష్టానికి 165 పరుగులు చేసి భారీ స్కోరు దిశగా సాగుతోంది. ఈ మ్యాచ్&zwnj;లో 34 పరుగులకే భువీ లంక ఓపెనర్లను పెవిలియన్ చేర్చి భారత్&zwnj;కు శుభారంభం ఇచ్చాడు. కానీ తర్వాత లాహిరు తిరిమాన్నె , ఏంజెలో మాథ్యూస్ అర్ధ శతకాలతో ఆదుకున్నారు. మూడో వికెట్&zwnj;కు 99 పరుగులు జోడించారు. దీంతో లంక కోలుకుంది. మళ్లీ ఉమేశ్ యాదవ్ వరుస ఓవర్లలో వీరిద్దర్నీ పెవిలియన్ చేర్చే వరకు ఆధిపత్యం చెలాయించింది.
వాస్తవానికి ఈ మ్యాచ్&zwnj;లో తిరిమాన్నె ఇచ్చిన ఈజీ క్యాచ్&zwnj;ను శిఖర్ ధావన్ వదిలేశాడు. 27 పరుగుల వద్ద అవుట్ కావాల్సినవాడు 8 ఫోర్లతో 51 పరుగులు చేశాడు. లేకుంటే పరిస్థితి మరోలా ఉండేది. ఇక్కడ ముఖ్యంగా చెప్పుకోవాల్సిన విషయం ఏంటంటే.. తిరిమాన్నె అర్ధసెంచరీ సాధించడం 2015 తర్వాత ఇదే తొలిసారి. ఆ ఏడాది ఆగష్టు చివరి వారంలో కొలంబో టెస్టు తొలి ఇన్నింగ్స్&zwnj;లో భారత్&zwnj;పై ఈ లెఫ్ట్ హ్యాండ్ బ్యాట్స్&zwnj;మెన్ 269 బంతులు ఎదుర్కొని 62 పరుగులు చేశాడు. ఆ తర్వాత మళ్లీ ఇప్పటి దాకా 13 టెస్ట్ ఇన్నింగ్స్ ఆడాడు. అర్ధ సెంచరీ కాదు కదా.. పాతిక పరుగులు కూడా చేయలేకపోయాడు. గత ఏడాది లీడ్స్&zwnj;లో ఇంగ్లండ్&zwnj;పై చేసిన 22 పరుగులే అత్యధికం.
టెస్టు క్రికెట్లో నిలదొక్కుకోవడానికి రెండేళ్లుగా తీవ్ర ఇబ్బందులు ఎదుర్కొంటున్న తిరిమాన్నె ధావన్ పుణ్యామని మళ్లీ అర్ధ సెంచరీతో ఫామ్&zwnj;లోకి వచ్చాడు. ఇటీవలి కాలంలో తన అతిపెద్ద సమస్యను పరిష్కరించుకోవడంలో సహకరించిన తోటి ఎడమ చేతి వాటం బ్యాట్స్&zwnj;మెన్&zwnj;కు తిరిమాన్నె థ్యాంక్స్ చెప్పాల్సిందే.